SK Úradný vestník Európskej únie C 331/6

Oznámenie francúzskej vlády týkajúce sa smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (1)

Stanovisko k žiadosti o výlučné povolenie na vyhľadávanie tekutých alebo plynných uhľovodíkov nazývané „Permis de Claracq“

(2005/C 331/03)

(Text s významom pre EHP)

Žiadosťou z 15. februára 2005 spoločnosť Celtique Energie Limited so sídlom na 36 Sekforde Street, Londýn, Anglicko, požiadala o výlučné povolenie na trojročné obdobie na prieskum tekutých alebo plynných uhľovodíkov nazývané „povolenie Claracq“ na území s rozlohou približne 726 km2, ktoré sa týka časti departementov Pyrénées Atlantiques a Landes.

Obvod tohto povolenia je tvorený oblúkmi poludníkov a rovnobežiek postupne spájajúcimi uvedené vrcholy definované geografickými súradnicami, pričom začiatkom je Parížsky poludník (informatívne sú uvedené aj súradnice v stupňoch Greenwich):

Vrcholy Y (zemepisná šírka) X (zemepisná dĺžka) A 48,50 stupňa S 3,30 stupňa Z B 48,50 stupňa S 3,05 stupňa Z C 48,47 stupňa S 3,05 stupňa Z D 48,47 stupňa S 2,93 stupňa Z E 48,50 stupňa S 2,93 stupňa Z F 48,50 stupňa S 2,90 stupňa Z G 48,35 stupňa S 2,90 stupňa Z H 48,35 stupňa S 2,87 stupňa Z I 48,34 stupňa S 2,87 stupňa Z J 48,34 stupňa S 2,85 stupňa Z K 48,33 stupňa S 2,85 stupňa Z L 48,33 stupňa S 2,80 stupňa Z M 48,20 stupňa S 2,80 stupňa Z N 48,20 stupňa S 3,10 stupňa Z O 48,30 stupňa S 3,10 stupňa Z P 48,30 stupňa S 3,13 stupňa Z Q 48,33 stupňa S 3,13 stupňa Z R 48,33 stupňa S 3,17 stupňa Z S 48,35 stupňa S 3,17 stupňa Z T 48,35 stupňa S 3,25 stupňa Z U 48,40 stupňa S 3,25 stupňa Z V 48,40 stupňa S 3,30 stupňa Z

Podanie prihlášok.

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky potrebné na udelenie oprávnenia, ktoré sa stanovujú v článkoch 3, 4 a 5 zmeneného a doplneného dekrétu 95-427 z 19. apríla 1995 o oprávneniach na ťažbu.

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto oznámenia predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejneného v Úradnom vestníku Európskych spoločenstiev C 374 z 30. decembra 1994 na strane 11 a stanoveného dekrétom 95-427 z 19. apríla 1995 o oprávneniach na ťažbu (Úradný vestník Francúzskej republiky z 22. apríla 1995).

Konkurenčné žiadosti treba poslať na ministerstvo, ktoré spravuje bane, na nižšie uvedenú adresu. Rozhodnutia o počiatočnej žiadosti a o konkurenčných žiadostiach sa uskutočnia v lehote dvoch rokov odo dňa prijatia počiatočnej žiadosti francúzskymi orgánmi, čiže najneskôr 15. februára 2007.

Podmienky a požiadavky týkajúce sa činnosti a jej zastavenia.

Žiadatelia sa odkazujú na články 79 a 79.1 ťažobného kódexu a na zmenený a doplnený dekrét č. 95-696 z 9. mája 1995 o začatí ťažobných prác a o ťažobnej politike (Úradný vestník Francúzskej republiky z 11. mája 1995).

Doplňujúce informácie sú k dispozícii na Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière) [Ministerstvo hospodárstva, financií a priemyslu (Generálne riaditeľstvo pre energiu a suroviny, Riaditeľstvo energetických zdrojov a nerastov, Kancelária pre banskú legislatívu)] 61, boulevard Vincent-Auriol, Télédoc 133, F-75703 Paríž Cedex 13, (telefón: (33-1) 44 97 23 02, fax: (33-1) 44 97 05 70).

Právne a regulačné ustanovenia uvedené vyššie je možné nájsť na internetovej stránke http://www.legifrance.gouv.fr

(1) Ú. v. ES L 164, 30.6.1994, s. 3.